Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo /* COM/2014/0648 final */





AIŠKINAMASIS MEMORANDUMAS 2013 m. gruodžio 2 d. Tarybos reglamente (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa[1], ypač jo 10 straipsnyje, numatyta galimybė mobilizuoti Europos Sąjungos solidarumo fondo lėšas, laikantis viršutinės metinės 500 mln. EUR (2011 m. kainomis) ribos ir viršijant atitinkamų finansinės programos išlaidų kategorijų ribas. Fondo lėšų gavimo sąlygos išsamiai išdėstytos Tarybos reglamente (EB) Nr. 2012/2002, įsteigiančiame Europos Sąjungos solidarumo fondą[2], iš dalies pakeistame 2014 m. gegužės 15 d. Europos Parlamento ir Tarybos reglamentu (ES) Nr. 661/2014. Remiantis Serbijos, Kroatijos ir Bulgarijos pateiktomis paraiškomis ir atsižvelgiant į bendrų nuostolių sąmatą, Fondo pagalba skaičiuojama taip: Nelaimė || Tiesioginiai nuostoliai (mln. EUR) || Didelės nelaimės riba (mln. EUR) || Bendra reikalavimus atitinkančių operacijų išlaidų suma (mln. EUR) || 2,5 % tiesioginių nuostolių, neviršijančių ribos (EUR) || 6 % tiesioginių nuostolių, viršijančių ribą (EUR) || Taikyta viršutinė riba || Bendra siūlomos pagalbos suma (EUR) Serbija || 1 105,622 || 174,649 || 381,967 || 4 366 225 || 55 858 380 || ne || 60 224 605 Kroatija || 297,629 || 254,229 || 108,799 || 6 355 725 || 2 604 000 || ne || 8 959 725 Bulgarija || 311,328 || 232,502 || 285,440 || 5 812 550 || 4 729 560 || ne || 10 542 110 IŠ VISO || || 79 726 440 Išnagrinėjusi paraiškas[3] ir atsižvelgdama į didžiausią įmanomą iš Fondo skirti dotaciją, taip pat į asignavimų perskirstymo mastą, Komisija siūlo iš Europos Sąjungos solidarumo fondo iš viso mobilizuoti 79 726 440 EUR sumą. Komisija pateiks taisomojo biudžeto projektą (TBP), kad į 2014 m. biudžetą būtų įtraukti specialieji įsipareigojimų ir mokėjimų asignavimai. Nepavykus susitarti, pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[4] 11 punktą bus inicijuojama trišalio dialogo procedūra. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2002 m. lapkričio 11 d. Reglamentą (EB) Nr. 2012/2002, įsteigiantį Europos Sąjungos solidarumo fondą[5], iš dalies pakeistą 2014 m. gegužės 15 d. Europos Parlamento ir Tarybos reglamentu (ES) Nr. 661/2014, ypač į jo 4 straipsnio 3 dalį, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[6], ypač į jo 11 punktą, atsižvelgdami į Komisijos pasiūlymą[7], kadangi: (1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su nelaimių ištiktų regionų gyventojais; (2) Reglamento (ES, Euratomas) Nr. 1311/2013 10 straipsnyje numatyta galimybė mobilizuoti Fondo lėšas, neviršijant viršutinės metinės 500 mln. EUR ribos (2011 m. kainomis); (3) Reglamente (EB) Nr. 2012/2002 numatytos sąlygos, kuriomis galima mobilizuoti Fondo lėšas; (4) Serbija pateikė paraišką mobilizuoti Fondo lėšas dėl potvynių; (5) Kroatija pateikė paraišką mobilizuoti Fondo lėšas dėl potvynių; (6) Bulgarija pateikė paraišką mobilizuoti Fondo lėšas dėl potvynių, PRIĖMĖ ŠĮ SPRENDIMĄ: 1 straipsnis 2014 finansinių metų Europos Sąjungos bendrajame biudžete iš Europos Sąjungos solidarumo fondo mobilizuojama 79 726 440 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 884. [2] OL L 311, 2002 11 14, p. 3 ir OL L 189, 2014 6 27, p. 143. [3] C(2014) 7380. [4] OL C 373, 2013 12 20, p. 1. [5] OL L 311, 2002 11 14, p. 3 ir OL L 189, 2014 6 27, p. 143. [6] OL C 373, 2013 12 20, p. 1. [7] OL C […], […], p.[…].